ΓΡΑΠΤΗ ΕΡΩΤΗΣΗ E-3139/00

υποβολή: Jacques Poos (PSE) προς την Επιτροπή

(6 Οκτωβρίου 2000)

Θέμα: Πετρελαϊκή κρίση

Η ανεξέλεγκτη αύξηση της τιμής του πετρελαίου δεν οφείλεται ουσιαστικά σε σκόπιμη πολιτική του ΟΠΕΚ. Πρόκειται για κρίση ανεπάρκειας η οποία είναι αποτέλεσμα της ιδιαιτέρως έντονης παγκόσμιας οικονομικής ανάπτυξης.

Η κρίση αυτή απειλεί να θέσει σε κίνδυνο τη σταθερότητα των τιμών και να διακόψει τον αναπτυξιακό ρυθμό.

Υπό τα δεδομένα αυτά, μπορεί η Επιτροπή να απαντήσει στα ακόλουθα ερωτήματα:

1. Γιατί η Επιτροπή δεν πρότεινε στο Συμβούλιο ΕCΟFΙΝ μια συντονισμένη, προσωρινή και αναστρέψιμη μείωση της φορολογίας τωνγρών καυσίμων;

2. Γιατί δεν πήρε την πρωτοβουλία να διαπραγματευθεί παράλληλα με τις χώρες παραγωγούς μια συμφωνία μακροπρόθεσμης σταθεροποίησης της τιμής του πετρελαίου;

3. Γιατί ο μεγαλύτερος οικονομικός χώρος στον κόσμο αδυνατεί να συνάψει ρυθμίσεις, ώστε να πληρώνει τις εισαγωγές του τουλάχιστον εν μέρει στο δικό του νόμισμα;

Απάντηση του κ. Bolkestein εξ ονόματος της Επιτροπής

(23 Νοεμβρίου 2000)

Κατ' αρχήν, είναι σκόπιμο ναπενθυμιστεί ότι οι αρμοδιότητες της Επιτροπής στον τομέα της ενέργειας παραμένουν στο παρόν στάδιο περιορισμένες. Οι συνθήκες δεν παρέχουν συγκεκριμένη νομική βάση στην Επιτροπή, ούτως ώστε αυτή να αναπτύξει μια κοινοτική πολιτική ενέργειας.

Εντούτοις, η σημαντική άνοδος της τιμής του αργού πετρελαίου μετά το 1999 οδήγησε την Επιτροπή να προτείνει στα κράτη μέλη μια σαφή και φιλόδοξη στρατηγική, η οποίαποβλήθηκε στο Ευρωπαϊκό Συμβούλιο του Μπιαρίτς με έγγραφοπό τον τίτλο: Ο πετρελαϊκός εφοδιασμός της Ευρωπαϊκής Ένωσης(1).

Αυτή η στρατηγική βασίζεται σε πολλές και αλληλοσυμπληρούμενες αρχές, όπως είναι για παράδειγμα η βελτίωση της λειτουργίας της εσωτερικής αγοράς ενέργειας και η ενίσχυση του ανταγωνισμού σε κλάδους μεταγενέστερους της παραγωγής πετρελαίου (διυλιστήρια, διανομή), η ανάπτυξη ουσιαστικών δράσεων για τη μείωση της ζήτησης πετρελαϊκών προϊόντων (όπως προγραμμάτων εξοικονόμησης ενέργειας και η ενίσχυση της θέσης που κατέχουν οι εναλλακτικές μορφές ενέργειας) καθώς και η επανεξισορρόπηση των μέσων μεταφοράς.

Στον φορολογικό τομέα, η Επιτροπή επιθυμεί να αποθαρρύνει τα κράτη μέλη ναποκύπτουν στον πειρασμό της αντιστάθμισης της ανόδου των τιμών των πετρελαιοειδών με μείωση της αντίστοιχης φορολογίας. Μια τέτοια προσέγγιση θα ήταν αντίθετη με τους στόχους της κοινοτικής πολιτικής στους τομείς του περιβάλλοντος (ιδίως σε σχέση με το πρωτόκολλο του Κυότο), της ενέργειας και των μεταφορών και θα είχε ως αποτέλεσμα τη μεταφορά φορολογικών εσόδων των κρατών μελών προς τις πετρελαιοπαραγωγούς χώρες. Μάλιστα, στο πλαίσιο της πραγματικής προσέγγισης προς τα άνω των ειδικών φόρων κατανάλωσης, θα πρέπει να επιδιωχθεί το αντίστροφο.

Ακόμη, προτείνονται πολλές δράσεις που αφορούν τις γενικότερες συνθήκες εφοδιασμού. Σε αυτό το πλαίσιο προτείνεται να ενισχύσει η Κοινότητα τη συνεργασία με τη Ρωσία για την αναγκαία αποκατάσταση των εγκαταστάσεων παραγωγής και μεταφοράς στην εν λόγω χώρα. Πρόκειται να διερευνηθούν οι προοπτικές που προσφέρουν το πετρέλαιο και το φυσικό αέριο των χωρών της Λεκάνης της Κασπίας Θάλασσας. Επίσης, η Επιτροπή θα προβεί σε ανάλυση των ενδεχόμενων τρόπων ενίσχυσης του μηχανισμού των στρατηγικών πετρελαϊκών αποθεμάτων. Τέλος, για την καταπολέμηση των κερδοσκοπικών κινήσεων, θα αναζητηθούν μέσα παρέμβασης κατά το πρότυπο των τεχνικών που χρησιμοποιούνται στις χρηματαγορές προκειμένου να περιοριστεί το φαινόμενο της μεταβλητότητας των τιμών mldr

Η χρησιμοποίηση του ευρώ ως μονάδας συναλλαγών θα παρουσίαζε βεβαίως πολλά πλεονεκτήματα για τους ευρωπαϊκούς οικονομικούς φορείς. Εάν οι μηχανισμοί της αγοράς αποφασίζουν τον ρυθμό με τον οποίο το ευρώ θα καταστεί νομισματική μονάδα αναφοράς σε αυτόν τον τομέα, μπορεί κάποιος να διερωτηθεί μήπως θα έπρεπε να καταβληθεί μια ιδιαίτερη προσπάθεια διαπραγμάτευσης με τις τρίτες χώρες παραγωγούς ενέργειας με προορισμό την Κοινότητα, ούτως ώστε αυτές οι συναλλαγές να διεξάγονται σε ευρώ.

(1) COM(2000)631 final.